CELEX: 32016D0321
Language: lv
Date: 2016-03-03 00:00:00
Title: Komisijas Īstenošanas lēmums (ES) 2016/321 (2016. gada 3. marts), ar ko pielāgo ģenētiski modificētās kukurūzas (Zea mays L.) MON 810 (MON-ØØ81Ø-6) audzēšanas atļaujas ģeogrāfiskās darbības jomu (izziņots ar dokumenta numuru C(2016) 1231) (Dokuments attiecas uz EEZ)

5.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 60/90
            
         KOMISIJAS ĪSTENOŠANAS LĒMUMS (ES) 2016/321
   (2016. gada 3. marts),
   ar ko pielāgo ģenētiski modificētās kukurūzas (Zea mays L.) MON 810 (MON-ØØ81Ø-6) audzēšanas atļaujas ģeogrāfiskās darbības jomu
   
      
         (izziņots ar dokumenta numuru C(2016) 1231)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 12. marta Direktīvu 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu (1) un jo īpaši tās 26.c panta 3. punktu,
   tā kā:
   
               (1)
            
            
               Ģenētiski modificētās kukurūzas MON 810 audzēšanu sākotnēji atļāva ar Komisijas Lēmumu 98/294/EK (2) atbilstoši Padomes Direktīvai 90/220/EEK (3). Francija 1998. gada 3. augustā sniedza piekrišanu uzņēmumam Monsanto Europe SA (turpmāk “Monsanto”) laist tirgū kukurūzas MON 810 produktus.
            
         
               (2)
            
            
               
                  Monsanto 2004. gada jūlijā, ievērojot pārejas noteikumus, kas izklāstīti Eiropas Parlamenta un Padomes Regulas (EK) Nr. 1829/2003 (4) 20. panta 1. punkta a) apakšpunktā, paziņoja par kukurūzas MON 810 sēklu kā “esošo produktu” audzēšanu. Tādējādi tos arī turpmāk varēja laist tirgū, ievērojot Regulā (EK) Nr. 1829/2003 paredzēto “esošo produktu” režīmu.
            
         
               (3)
            
            
               
                  Monsanto 2007. gada aprīlī saskaņā ar Regulas (EK) Nr. 1829/2003 23. pantu lūdza atjaunot atļauju kukurūzas MON 810 audzēšanai. Saskaņā ar minētās regulas 23. panta 4. punktu atļaujas periodu automātiski pagarina, līdz tiks pieņemts lēmums par atļaujas atjaunošanu.
            
         
               (4)
            
            
               Ar Eiropas Parlamenta un Padomes Direktīvu (ES) 2015/412 (5) tika ieviesta iespēja dalībvalstīm pieprasīt, ka ģeogrāfiskās darbības joma jau piešķirtai audzēšanas atļaujai tiek pielāgota tā, lai no audzēšanas būtu izslēgta visa konkrētās dalībvalsts teritorija vai tās daļa. Šādas prasības bija jāiesniedz no 2015. gada 2. aprīļa līdz 3. oktobrim.
            
         
               (5)
            
            
               Deviņpadsmit dalībvalstis, ievērojot Direktīvas 2001/18/EK 26.c pantu, pieprasīja visā to teritorijā vai kādā tās daļā aizliegt kukurūzas MON 810 audzēšanu. Pirms 2015. gada 3. oktobra Komisija minētās prasības saņēma no: Latvijas – 2015. gada 3. jūlijā, Grieķijas – 2015. gada 27. jūlijā, Francijas – 2015. gada 15. septembrī, Horvātijas – 2015. gada 17. septembrī, Austrijas – 2015. gada 18. septembrī, Ungārijas – 2015. gada 21. septembrī, Nīderlandes un Beļģijas – 2015. gada 23. septembrī, Polijas – 2015. gada 24. septembrī, Lietuvas un Apvienotās Karalistes – 2015. gada 25. septembrī, Bulgārijas, Vācijas un Kipras – 2015. gada 30. septembrī, Dānijas un Itālijas – 2015. gada 1. oktobrī un no Luksemburgas, Maltas un Slovēnijas – 2015. gada 2. oktobrī.
            
         
               (6)
            
            
               Visas prasības, ko Komisija ir saņēmusi, aptver visu attiecīgo dalībvalstu teritoriju, izņemot Beļģiju, kura paziņoja, ka tās pieprasījums attiecas tikai uz Valonijas teritoriju, un Apvienoto Karalisti, kura paziņoja, ka tās pieprasījums attiecas tikai uz Ziemeļīrijas, Skotijas un Velsas teritoriju. Vācijas pieprasījums neattiecas uz audzēšanu pētniecības nolūkos.
            
         
               (7)
            
            
               Komisija katras attiecīgās dalībvalsts pieprasījumu nosūtīja Monsanto. Uzņēmums Monsanto trīsdesmit dienu termiņā, kas atļauts ar Direktīvas 2001/18/EK 26.c panta 3. punktu, neiebilda ne pret vienu no šiem pieprasījumiem un tādējādi neapstiprināja kukurūzas MON 810 audzēšanas atļaujas ģeogrāfiskās darbības jomu. Saskaņā ar minētās direktīvas 26.c panta 3. punktu ģeogrāfiskās darbības joma atļaujai, kas piešķirta kukurūzas MON 810 sēklas audzēšanai, būtu jāpielāgo atbilstoši attiecīgo dalībvalstu prasībām, nepiemērojot Regulas (EK) Nr. 1829/2003 35. panta 2. punktā minēto procedūru.
            
         
               (8)
            
            
               Šis lēmums neskar lēmumu, kas jāpieņem attiecībā uz atļaujas atjaunošanu saskaņā ar Regulas (EK) Nr. 1829/2003 23. pantu.
            
         
               (9)
            
            
               Visa attiecīgā informācija par atļauju kukurūzas MON 810 audzēšanai būtu jāiekļauj Kopienas ģenētiski modificētās pārtikas un barības reģistrā, kā paredzēts Regulā (EK) Nr. 1829/2003, un dalībvalstis tiks informētas par šo lēmumu,
            
         IR PIEŅĒMUSI ŠO LĒMUMU.
   1. pants
   Ģenētiski modificētās kukurūzas (Zea mays L.) MON 810 audzēšana ir aizliegta šā lēmuma pielikumā norādītajās teritorijās.
   2. pants
   Šajā lēmumā izklāstīto informāciju iekļauj Kopienas Ģenētiski modificētās pārtikas un barības reģistrā, kas minēts Regulas (EK) Nr. 1829/2003 28. pantā.
   3. pants
   Šis lēmums ir adresēts Monsanto Europe SA, Avenue de Tervuren, 270–272, 1150 Brussels, Belgium.
   
      Briselē, 2016. gada 3. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 106, 17.4.2001., 1. lpp.
   
   
      (2)  Komisijas 1998. gada 22. aprīļa Lēmums 98/294/EK par ģenētiski modificētas kukurūzas (Zea mays L. līnija MON 810) laišanu tirgū saskaņā ar Padomes Direktīvu 90/220/EEK (OV L 131, 5.5.1998, p. 32).
   
      (3)  Padomes 1990. gada 23. aprīļa Direktīva 90/220/EEK par ģenētiski modificētu organismu apzinātu izplatīšanu vidē (OV L 117, 8.5.1990., 15. lpp.).
   
      (4)  Eiropas Parlamenta un Padomes 2003. gada 22. septembra Regula (EK) Nr. 1829/2003 par ģenētiski modificētu pārtiku un barību (OV L 268, 18.10.2003., 1. lpp.).
   
      (5)  Eiropas Parlamenta un Padomes 2015. gada 11. marta Direktīva (ES) 2015/412, ar ko Direktīvu 2001/18/EK groza attiecībā uz iespēju, ka dalībvalstis var ierobežot vai aizliegt ģenētiski modificētu organismu (ĢMO) audzēšanu savā teritorijā (OV L 68, 13.3.2015., 1. lpp.).
   
      PIELIKUMS
      
         TERITORIJAS, KURĀS KUKURŪZAS MON 810 AUDZĒŠANA IR AIZLIEGTA
      
      
                  1.
               
               
                  Valonija (Beļģija)
               
            
                  2.
               
               
                  Bulgārija
               
            
                  3.
               
               
                  Dānija
               
            
                  4.
               
               
                  Vācija (izņemot pētniecības nolūkā)
               
            
                  5.
               
               
                  Grieķija
               
            
                  6.
               
               
                  Francija
               
            
                  7.
               
               
                  Horvātija
               
            
                  8.
               
               
                  Itālija
               
            
                  9.
               
               
                  Kipra
               
            
                  10.
               
               
                  Latvija
               
            
                  11.
               
               
                  Lietuva
               
            
                  12.
               
               
                  Luksemburga
               
            
                  13.
               
               
                  Ungārija
               
            
                  14.
               
               
                  Malta
               
            
                  15.
               
               
                  Nīderlande
               
            
                  16.
               
               
                  Austrija
               
            
                  17.
               
               
                  Polija
               
            
                  18.
               
               
                  Slovēnija
               
            
                  19.
               
               
                  Ziemeļīrija (Apvienotā Karaliste)
               
            
                  20.
               
               
                  Skotija (Apvienotā Karaliste)
               
            
                  21.
               
               
                  Velsa (Apvienotā Karaliste)